polyglot-tagger/wikipedia-language-snippets-filtered huggingface dataset:
ప్రతి సంవత్సరం మే 1, సెప్టెంబరు 15 తేదీలలో పద్మ పురస్కారానికి సంబంధించిన సిఫారసులను భారత ప్రధాని ఏర్పాటు చేసిన పద్మ అవార్డుల కమిటీకి సమర్పించబడుతాయి. కేంద్ర ప్రభుత్వం, అన్ని రాష్ట్ర ప్రభుత్వాలు, భారత ప్రభుత్వ మంత్రిత్వ శాఖలు, భారతరత్న, మునుపటి పద్మ విభూషణ్ అవార్డు గ్రహీతలు, ఇన్స్టిట్యూట్ ఆఫ్ ఎక్సలెన్స్, మంత్రులు, ముఖ్యమంత్రులు, రాష్ట్ర గవర్నర్, పార్లమెంట్ సభ్యులు, తదితరుల నుండి ఈ సిఫార్సులు వస్తాయి. అలా వచ్చిన వాటిని ప్రధానమంత్రి, భారత రాష్ట్రపతికి ఆమోదం కోసం అవార్డు కమిటీ సమర్పిస్తుంది. గణతంత్ర దినోత్సవం సందర్భంగా అవార్డు గ్రహీతలను ప్రకటించి, ప్రతి సంవత్సరం జనవరి 26న రాష్ట్రపతి చేతులమీదుగా పురస్కారాలను అందజేస్తారు.
పద్మ పురస్కారం భారత ప్రభుత్వంచే అందించబడే అత్యున్నత పురస్కారంలో ఒక పురస్కారం. వివిధ రంగాలైన కళలు, విద్య, పరిశ్రమలు, సాహిత్యం, శాస్త్రం, క్రీడలు, సామాజిక సేవ, ప్రజా జీవితాలు, మొదలగు వాటిలో విశిష్ట సేవ చేసినవారికి ప్రాథమికంగా ఇచ్చే ఈ పౌరపురస్కారం 1954, జనవరి 2న నెలకొల్పబడింది. వివిధ రంగాలలో కృషిచేసిన భారత పౌరులకు పద్మ విభూషణ్ పురస్కారం, పద్మభూషణ్ పురస్కారం, పద్మశ్రీ పురస్కారం పేరిట పురస్కారం ఇవ్వబడుతుంది.
భారత చైనాల మధ్య వివాదాస్పదంగా ఉన్న అక్సాయ్ చిన్ యొక్క 38,000 చదరపు కిలోమీటర్ల భూభాగంలో ఈ సంఘటన జరిగింది. లడఖ్‌లో భాగమైన ఈ ప్రాంతాన్ని జిన్జియాంగ్‌లో భాగమని చైనా చెప్పుకుంటుంది. ఈ ప్రాంతంలో తలెత్తే వివాదాలను పరిష్కరించుకోడానికి గాను, ప్రోటోకాల్‌లను ఏర్పాటు చేసుకునేందుకు భారత చైనాలు 1993, 1996 లో రెండు ఒప్పందాలు కుదుర్చుకున్నాయి. ఈ ప్రోటోకాల్‌లలో "వాస్తవాధీన రేఖ" ను పరస్పరం గుర్తించుకున్నాయి. అయితే ఈ ప్రాంతంలో ఎల్‌ఎసి వెంట సుమారు 20 కి.మీ. ప్రాంతంపై రెండు ప్రభుత్వాల మధ్య విభేదాలు కొనసాగుతూనే ఉన్నాయి. తాను భావించే ఎల్‌ఎసి నుండి తమ భూభాగంలో 10 కి.మీ. లోపల చైనా శిబిరం ఏర్పాటు చేసుకుంది అని మొదట పేర్కొన్న భారతదేశం, తరువాత దానిని 19 కి.మీ.అని చెప్పింది. ఈ వివాదాస్పద ప్రాంతం "నిర్జనమైన బంజరు భూమి" అయినప్పటికీ, పాకిస్తాన్‌ను టిబెట్, జిన్జియాంగ్ల‌తో కలిపే రహదారి కారణంగా ఇది చైనాకు వ్యూహాత్మకంగా ముఖ్యమైనది. 1980 ల చివరి నుండి, భారత చైనాలు తమ మధ్య తలెత్తిన సరిహద్దు వివాదాలను దౌత్యం ద్వారా విజయవంతంగా పరిష్కరించుకున్నాయి.
దౌత్యం ద్వారా సమస్యను పరిష్కరించేందుకు భారత ప్రభుత్వానికి అవకాశం కల్పించడానికి గాను భారత సైన్యం, సంయమనాన్ని పాటించింది. సమస్యను "స్థానికంగానే" ఉంచేందుకూ "ఎత్తుగడకే" పరిమితం చేసేందుకూ ప్రయత్నించింది. ఈ సంఘటనలో ఎక్కడా తుపాకులు మోగలేదు. భారత సైన్యం చైనీయులను అధిగమించడానికి ప్రయత్నించలేదు. ప్రారంభ మోహరింపు తర్వాత తన స్థానాన్ని బలోపేతం చేయడానికి భారత సైన్యం కనీస స్థాయిలో మాత్రమే ప్రయత్నించింది. అయితే ఇరుపక్షాలు ఒకరినొకరు ఉపసంహరించుకోవాలని చెబుతూ బ్యానర్లు మాత్రం ప్రదర్శించాయి. రెండు శిబిరాల్లో ఉన్న అధికారుల మధ్య చాలా చర్చలు జరిగాయి. పాశ్చాత్య మీడియా చాలావరకు, చైనా చర్యలను చైనా మిలిటరీ బలప్రయోగం అని వ్యాఖ్యానించింది, కాని కొంతమంది జర్నలిస్టులు మాత్రం, వివాదాస్పద ప్రాంతంలో భారత సైన్యం నిర్మించిన "శాశ్వత స్థావరం" పట్ల నిరసనగా చైనా సైన్యం ఈ ఘటనను చేసిందని ఊహించారు. తరువాతి కాలంలో చైనా సైన్యపు థింక్ ట్యాంక్, ఈ సంఘటన "ప్రమాదవశాత్తు" జరిగిందని, "ఉద్దేశపూర్వకంగా చేసినది కాద"నీ సూచించడానికి ప్రయత్నించింది.
భారత ప్రభుత్వం దౌత్యపరంగా నిరసన వ్యక్తం చేసింది. చైనీయులు తమ సైన్యాన్ని ఉపసంహరించుకోవాలని, సంఘటనకు ముందు ఉన్న స్థితిని గుర్తించాలనీ కోరింది. చైనా స్పందిస్తూ, సరిహద్దు సమస్య లేనే లేదని బహిరంగంగా ఖండించింది. ఎల్‌ఎసి అని తాము భావిస్తున్న రేఖను తమ దళాలు దాటనే లేదని పేర్కొంది. భారతదేశం సైనిక చర్య తీసుకోకూడదని నిర్ణయించుకుంది. భారత పార్లమెంటులో, ఈ సంఘటనపై ప్రతిపక్షాలు ప్రభుత్వాన్ని తీవ్రంగా విమర్శించాయి వారు దీనిని 1962 భారత చైనా యుద్ధంలో భారత ఓటమితో పోల్చారు. మే 3 న, వివాదం పరిష్కరించడానికి రెండు రోజుల ముందు, ప్రతిపక్ష సభ్యులు విఘాతం కలిగించడంతో భారత పార్లమెంటు వాయిదా పడింది. "చైనాను బయటకు తోలండి, దేశాన్ని రక్షించండి" అని వారు నినదించారు.
చర్చలు దాదాపు ఇరవై రోజులు కొనసాగాయి. ఈ సమయంలో చైనా సైన్యం ఈ ప్రాంతంలో తమ ఉనికిని పెంచుకుంది. సమస్యను పరిష్కరించడానికి, అక్కడికి దక్షిణాన 250 కి.మీ. దూరంలో ఉన్న చుమర్ సెక్టార్ లో అనేక "లివ్-ఇన్ బంకర్లను" పడగొట్టాలన్న చైనా డిమాండుకు భారత్ అంగీకరించింది. ఇతర చైనా డిమాండ్లలో సరిహద్దులో నిర్మించిన భారతీయ శ్రవణ, పరిశీలన పోస్టులను కూల్చివేయడం, సంచార గొర్రెల కాపరులను చైనా వైపుకు వెళ్ళడాన్ని ఆపడం వంటివి ఉన్నాయి. అయితే ఈ డిమాండ్లకు భారతదేశం ఎంతవరకు అంగీకరించిందో స్పష్టంగా తెలియలేదు. వివాదం పరిష్కారమయ్యాక, చైనా సైన్యం అక్కడి నుండి ఉపసంహరించుకుంది. మే 5 న ప్రతిష్ఠంభన ముగిసింది.
2013 ఏప్రిల్ 15 న, 50 మంది సైనికుల చైనా ప్లాటూన్, దౌలత్ బేగ్ ఓల్డి కి ఆగ్నేయంగా 30 కి.మీ. దూరంలో ఉన్న రాకీ నాలా లోయలో 16,300 అడుగుల ఎత్తున నాలుగు గుడారాల శిబిరాన్ని ఏర్పాటు చేసింది ఈ శిబిరాన్ని మరుసటి రోజు ఇండో-టిబెటన్ బోర్డర్ పోలీసులు గమనించారు. వారు చైనీయుల శిబిరం నుండి 300 మీటర్ల దూరంలో ఎనిమిది గుడారాలతో తమ సొంత స్థావరాన్ని ఏర్పాటు చేసుకున్నారు. చైనా దళానికి మద్దతుగా ట్రక్కులు, హెలికాప్టర్లు వచ్చాయి. అనేక సంవత్సరాలలో ఇది అత్యంత తీవ్రమైన సరిహద్దు సంఘటనగా భారత ప్రభుత్వం భావించింది.
ఈ ప్రాంతానికి ఆనుకొని తన వైపున ఉన్న భూభాగంలో చైనా పెద్ద ఎత్తున మౌలిక సదుపాయాలను మెరుగుపరచుకుంది. ఆ తరువాత 2000 వ దశకంలో భారత సైన్యం కూడా,తమ వైపు మౌలిక సదుపాయాలను అభివృద్ధి చేయడం ప్రారంభించింది. దీనిని తమకు ముప్పుగా చైనా సైన్యం భావించింది. చైనా దళాలు ప్రతి సంవత్సరం వందల సార్లు చట్టవిరుద్ధంగా ఈ ప్రాంతంలోకి ప్రవేశిస్తున్నాయని భారత ప్రభుత్వం పేర్కొంది. వీటిలో ఎక్కువ భాగం ఏ సంఘటనా లేకుండానే ముగిసాయి. కాని 2011 లో చైనా సైనిక దళాలు 18 కి.మీ. దూరం వరకూ చొచ్చుకొచ్చాయి.
టామ్ ఎం. మిచెల్ మిషీన్ లెర్నింగ్ ఫీల్డ్‌లో అధ్యయనం చేసే అల్గోరిథంల గురించి విస్తృతం గా ఈ నిర్వచనాన్ని అందించాడు:
"కంప్యూటర్ ప్రోగ్రామ్ అనుభవం ని నేర్చు కుంది అని అంటాం ఏపుడైతే అనే పని తీరు కొలతతో కోలిసే అనే పనిని చేయడం లో మన అల్గోరిథం అనే పనితీరు కొలతని అనుభవం తో మెరుగు పరుస్తుంది “. మిషన్ లెర్నింగ్ టైం లైన్ చూసే టందుకు ఈ .
అల్గోరిథంలకు ఇచ్చే డేటా నిర్మాణం బట్టి,వాటి అంతర్గత నిర్మాణం బట్టి యంత్ర అభ్యాస అల్గోరిథంలు చాలా రకాలు ఉన్నాయి. వాటిలో కొన్ని:
ఇందులో ట్రైనింగ్ కి ఇచ్చే సమాచారంలో సమాచారం తో పాటు ఆ సమాచారం విలువ కూడా ఉంటుంది. ఈ శిక్షణా సమితి ఆధారంగా, అల్గోరిథం భవిష్యత్తు సమాచారం విలువ సరిగ్గా స్పందించడానికి సాధారణీకరిస్తుంది. ఉదాహరణకు మనం ఇంటి వివరలు వాటి విలువలను మన అల్గోరిథం కి ఇస్తాము. మన మోడల్ తయారు అయిన తరువాత మనం ఇంటి వివరలను ఇస్తే మన మిషన్ లెర్నింగ్ మోడల్ మంకు ఆ ఇంటి విలువని ఇస్తుంది.
యంత్ర అభ్యాసనలో ముఖ్యంగా మూడు భాగాలు ఉంటాయి. మొదటిది ట్రైనింగ్ , ఇందులో మన అల్గోరిథమ్కి మనం సమాచారాన్ని అందిస్తాం ఈ సమాచారాన్ని మనం ట్రైనింగ్ డేటా అని అంటాం. రెండవ భాగం లో మనం పంపించిన ట్రైనింగ్ డేటా నుండి మన అల్గోరిథం ఒక మోడల్ ని నేర్చుకుంటుంది. మూడవ భాగం లో మనం తెలియని డేటా ని మన మోడల్ కి ఇస్తే ఆది ఆ సమాచారం విలువని ఇస్తుంది. మెషిన్ లెర్నింగ్ డేటా మైనింగ్, ఆర్టిఫిషియల్ ఇంటెలిజెన్స్, స్టాటిస్టిక్స్ ఆప్టిమైజేషన్‌తో సంబంధాలను కలిగి ఉంది.
యంత్ర అభ్యాస అనగా యంత్రానికి మనిషి వాలే అనుభవాలా నుండి తమ అంతటా తామే నేర్చుకునేలా తీర్చిదిదుట. యంత్రలు తమ అంతటా తామే నేర్చుకోవడానికి తమకు ఇచ్చిన సమాచారం లోని నమూనా లను, సమాచారం గణాంకాలను గుర్తిస్తాయి. గుర్తించిన నమూనా లను, గణాంకాలను బట్టి భవిష్యత్తు లో ఏదైనా తెలియని సమాచారాన్ని అల్గోరిథమ్కి ఇచ్చినపుడు ఆ సమాచారాన్ని ఇంతకు ముందు ఇచ్చిన ఏ నమూనాలు, గణాంకాలతో మ్యాచ్ అయ్యాయో చూచి ఈ సమాచారం విలువ ను గుర్తిస్తుంది.
ఇది సూపరవిషెడ్ లెర్నింగ్ అన్ సూపరవిషెడ్ లెర్నింగ్ మధ్య ఉంటుంది. సమాధానం తప్పు అయినప్పుడు అల్గోరిథమిక్కీ తప్పు అని చెప్పబడుతుంది, కానీ ఆ తప్పును ఎలా సరిదిద్దలో చెప్పబడదు. ఇది ఎలా చేయాలో పని చేసే వరకు ఇది వివిధ అవకాశాలను అన్వేషించి ప్రయత్నిస్తుంది. చాలావరకు యంత్ర అభ్యాస సమస్యలను మూడు రకాల పనులుగా విభజించవచ్చు.
ఇందులో ట్రైనింగ్ కి ఇచ్చే సమాచారంలో సమాచారం మాత్రమే ఉంటుంది. ఇ అల్గోరిథం ఇన్‌పుట్‌ల మధ్య సారూప్యతను గుర్తించడానికి ప్రయత్నిస్తుంది, తద్వారా ఏదైనా ఉన్న ఇన్‌పుట్‌లు ఒకే విధంగా వున్నచో అవి కలిసి వర్గీకరించబడతాయి.
ఐరాస కమిషన్ భద్రతా మండలి అధీనంలో ఉండాలని బ్రిటన్ ప్రతినిధి బృందం, అయితే పరిష్కారాన్ని రూపొందించే అసలు పని న్యూయార్క్‌లో జరుగుతుందని భావించింది. అందుచేతనే, పరిస్థితి తీవ్రంగా ఉన్నప్పటికీ, 1948 ఏప్రిల్ లో భద్రతామండలి తీర్మానం 47 ఆమోదించేంతవరకూ కమిషన్ను ఏర్పాటు చెయ్యడానికి ఏ ప్రయత్నమూ జరగలేదు. కమిషన్ ఏర్పడి, అది ఉపఖండానికి వచ్చేసరికి మరో పదకొండు వారాలు గడిచాయి. కమిషన్ ఏర్పాటు ఆలస్యం కావడంపై ఐరాస దౌత్యవేత్త జోసెఫ్ కోర్బెల్ తరువాతి కాలంలో విమర్శించాడు. శీతాకాలంలో, పోరాటం చిన్నచిన్న ఘర్షణలకే పరిమితమైంది. వేసవిలో పోరాటం తిరిగి మొదలయ్యే లోపే కమిషన్ వస్తే పరిస్థితిని చల్లబరచే వీలుండేదని కోర్బెల్ అభిప్రాయపడ్డాడు. ఎట్టకేలకు కమిషను పనిలో దిగేటప్పటికి, రాజకీయ, సైనిక పరిస్థితులు 1948 జనవరి-ఏప్రిల్ ల నాటి పరిస్థితుల కంటే భిన్నంగా ఉన్నాయి.
"వాస్తవాలను పరిశోధించి", భద్రతామండలి ఇచ్చిన "ఆదేశాలను అమలు చేయడం"కమిషను కర్తవ్యం. జమ్మూ కాశ్మీర్ పరిస్థితులకు సంబంధించి 1948 జనవరి 1 న రాసిన లేఖలో భారత్ చేసిన ఆరోపణలపై కమిషను దర్యాప్తు చెయ్యాలి. రెండవది, 1948 జనవరి 15 న పాకిస్తాన్ లేవనెత్తిన అంశాలను "భద్రతా మండలి నిర్దేశానుసారం" కమిషను పరిశీలించాలి. పాకిస్తాన్ చాలా ఆరోపణలు చేసింది. భారతదేశం దేశ విభజనను రద్దు చేయడానికి ప్రయత్నిస్తోందని, తూర్పు పంజాబ్, ఢిల్లీ తదితర ప్రాంతాలలో ముస్లింలకు వ్యతిరేకంగా 'సామూహిక హత్యాకాండ'ను ప్రోత్సహిస్తోందనీ, జూనాగఢ్ ను బలవంతంగా, చట్టవిరుద్ధంగా ఆక్రమించిందనీ, జమ్మూ కాశ్మీరును 'మోసపూరితంగా, హింస' ద్వారా విలీనం చేసుకుందనీ, పాకిస్తాన్‌పై నేరుగా సైనిక దాడి చేస్తానని బెదిరించిందనీ పాకిస్తాన్ ఆరోపించింది.
కాశ్మీర్ సమస్యకు శాంతియుత పరిష్కారం కనుగొనడంలో సహాయపడేందుకు ఐరాస 1948 జనవరి 20 న ఐక్యరాజ్యసమితి భద్రతామండలి తీర్మానం 39ని ఆమోదించింది. ఇందు కోసం ముగ్గురు సభ్యుల కమిషన్ను ఏర్పాటు చేసింది. ఈ సభ్యులలో ఒకర్ని భారతదేశం, మరొకర్ని పాకిస్తాన్ ఎన్నుకుంటాయి. వీరిద్దరూ కలిసి మూడవ సభ్యుని ఎన్నుకుంటారు. ఈ ప్రాంతంలో శాంతి నెలకొల్పేందుకు ఏ చర్యలు తీసుకోవాలో కమిషను భద్రతామండలికి సలహా ఇస్తూ ఉమ్మడిగా లేఖ రాస్తుంది.
ఈ తీర్మానాన్ని మండలి చైర్మన్ స్థానంలో ఉన్న బెల్జియం ప్రతిపాదించింది. కాశ్మీర్ వివాదాన్ని పరిష్కరించడానికి బ్రిటన్ ఐక్యరాజ్యసమితికి పంపిన తమ మంత్రి ఫిలిప్ నోయెల్ బేకర్ నేతృత్వంలోని ప్రత్యేక బ్రిటిష్ ప్రతినిధి బృందం దీనిపై ఎక్కువగా పనిచేసింది. ఉక్రెయిన్, సోవియట్ యూనియన్లు ఆబ్సెంటవడంతో తీర్మానం తొమ్మిది ఓట్లతో ఆమోదం పొందింది.
ఐక్యరాజ్యసమితి ఆధ్వర్యంలో కాశ్మీర్‌లో నిష్పాక్షిక పరిపాలనకు అంగీకరించాలని భారతదేశాన్ని ఒప్పించడానికి బ్రిటిష్ ప్రతినిధి బృందం ప్రయత్నించింది. పరిపాలనను "తటస్థ" ఛైర్మన్ నేతృత్వం వహిస్తారు, కాశ్మీరు, ఐరాస నియమించిన తటస్థ కమాండర్-ఇన్-చీఫ్ కింద పనిచేసే ఉమ్మడి సైనిక అధీనంలో ఉండాలి. ప్రభావశీలమైన ఈ ప్రతిపాదనలకు అమెరికా మద్దతు ఇవ్వలేదు.
1948 ఏప్రిల్ 30 వరకు కమిషనులో పాకిస్తాన్ తన ప్రతినిధిని ప్రతిపాదించక పోవడం కూడా ఆలస్యానికి ఒక కారణమని తరువాతి కాలంలో గమనించారు.
మెట్రోపాలిటన్ ప్రాంతంలో సమగ్ర మౌలిక సదుపాయాల ప్రణాళిక, అభివృద్ధికి సంబంధించిన సమస్యలను అధిగమించి, పరిష్కరించడానికి ఈ ముంబై మహానగర అభివృద్ధి సంస్థ ఏర్పడింది. ముంబై, నవీ ముంబై వెలుపల ఉన్న ప్రాంతాలలో వ్యవస్థీకృత అభివృద్ధి జరగలేదు. ప్రపంచంలోనే అతిపెద్ద ప్రణాళికాబద్ధమైన నగరాల్లో ఒకటిగా అభివృద్ధి చెందిన ఈ నవీ ముంబైని మహారాష్ట్ర ప్రభుత్వానికి చెందిన నగర, పారిశ్రామిక అభివృద్ధి సంస్థ అభివృద్ధి చేసింది.
ముంబై పట్టణీకరణ వేగవంతంగా జరిగినందువల్ల ఈ ప్రాంతంలో అక్రమ అభివృద్ధికి సంబంధించిన సమస్యలు వస్తున్నాయి. భీవండి తాలూకాలోని మూడవ జాతీయ రహదిరి వెంట ఉన్న గ్రామాలలో జరిగిన అవాంఛనీయ పరిణామాలు వీటికి ఉదాహరణలు చెప్పవచ్చు. పట్టణ ప్రణాళిక, ఠాణే జిల్లా కలెక్టర్ వంటి ప్రభుత్వ సంస్థలు ఈ అసంఘటిత అభివృద్ధిని పరిష్కరించడంలో సమస్యలను ఎదుర్కొన్నాయి.
20 సంవత్సరాలుగా అభివృద్ధి చెందుతున్న ఈ మెట్రోపాలిటన్ ప్రాంతంలో తొమ్మిది నగరపాలక సంస్థలు, పదిహేను చిన్న పురపాలక సంఘాలు ఉన్నాయి. ఈ ప్రాంతాన్ని ముంబై మహానగర అభివృద్ధి సంస్థ పర్యవేక్షిస్తోంది. ఈ సంస్థ పట్టణ ప్రణాళిక, అభివృద్ధి, రవాణా, గృహాల బాధ్యత నిర్వర్తించే మహారాష్ట్ర రాష్ట్ర ప్రభుత్వ సంస్థ.
ముంబై మెట్రోపాలిటన్ ప్రాంతం మహారాష్ట్రలోని ముంబై, దాని సమీప పట్టణాలను కలిగివున్న మెట్రోపాలిటన్ ప్రాంతం. 6,355 చదరపు కిలోమీటర్ల వైశాల్యాన్ని కలిగివున్న ఈ ప్రాంతం 26 మిలియన్లకు పైగా జనాభాతో ప్రపంచంలో అత్యధిక జనాభా కలిగిన మెట్రోపాలిటన్ ప్రాంతాలలో ఒకటిగా నిలుస్తోంది.
మరాఠీయుల ఆరాధ్యదైవమయిన ముంబాదేవి పేరు మీదుగా ఈ పట్టణానికి 'ముంబై' అనే పేరు వచ్చింది. కాలాలకనుగుణంగా 'బాంబే', 'బొంబైమ్', 'బంబై' అనే పేర్లతో పిలువబడి 1995లో అధికారికంగా 'ముంబై'గా మర్చబడింది.
నీలికళ్ళు నవల ఆరంభం పేరిస్ నగర జీవితం ఆయావర్గాల బ్రతుకులు, సంపన్న"కులీనుల" విలాస శృంగారజీవితం, వేశ్యావాడలు, ధనగర్వంతో అసహజ శృగారజీవితానికి వాడుక పడడం, ఈ మొత్తం వ్యవస్థలో బానిసలవలె బ్రతికే స్త్రీలు అన్నీ కళ్ళకు కట్టించారు ఈనవలలో.
ఈనవలలో హెన్రీ అనే సంపన్న యువకుడి చుట్టూతా కథ అల్లబడింది. అతనితల్లి లోకాతీతమైన సుందరి. విశృంఖల జీవితం గడుపుతుంది. ఒక భర్త తర్వాత మరొకరు భర్తలు. లార్డ్ డడ్లీతో ఆమెకు వివాహేతర బంధంలో కలిగిన హెన్రీకి ఒక తండ్రిని ఏర్పరుస్తారు. తండ్రి గా వ్యవహరించేందుకు ధనాశతో ఒకవ్యక్తి ఆమెను వివాహం చేసుకొంటాడు. హెన్రీ అదృష్టవశాత్తు ఒక క్రైస్తవ మతగురువు పెంపకంలో పెరిగి విద్యాబుద్ధులు నేరుస్తాడు. పాతికేళ్ళు రాకముందే స్వతంత్ర జీవనం, జనకతండ్రి డడ్లి ద్వారా లభిచిన సంపద, అపూర్వమైన దేహసౌందర్యంతో పేరిస్ కులీన సమాజంలో ఒక బంభరం, యవ్వనవతుల కలల కథానాయకుడవుతాడు. లార్డు డడ్లి విశృంఖల శృంగారజీవితం ఫలంగా అనేక దేశాల్లో అతని సంతానం అనామకంగా పెరుగుతారు. డడ్లి మరొక సంతానం మార్గరెటా. ఆమె ఒక వృద్ధుణ్ణి, స్పానిష్ కోటీశ్వరుణ్ణి వివాహంచేసుకొని పేరిస్.లో జమీందారిణి వలే విశృంఖల జీవితం గడుపుతూ ఉంటుంది. ఆమె ఒక ముల్లెటొ (అనగా దక్షిణ అమెరికా లో నల్లజాతి స్త్రీకి శ్వేతజాతీయునికీ జన్మించిన) సుందరి పకితను బానిసగా తనవద్ద ఉంచుకొఃటుంది.
రెండేళ్ళలో హెన్రీకి అందని అందగత్తెలు ఆనగరంలో ఉండరు. అటువంటి సమయంలో దేవలోకంనుంచి వచ్చిన సుందరి వంటి చిన్నది పకిత అతని కంటపడుతుంది. ఆమె పొందుకోసం ప్రయత్నించి ఆమె ప్రేమను పొందుతాడు. ఆమె హెన్రీతో ఏకాంతంలో సుఖిస్తున్న సమయంలో ఆశ్చర్యకరంగా - తన యజమానురాలిపేరు-మార్గరెటా పేరు పలుకుతుంది. తనను ప్రత్యామ్నాయంగా ఉపయోగించుకొన్నదని అతను భావిస్తాడు. అతని అహం దెబ్బతింటుంది.
పకితను చంపాలని మరురోజు హెన్రి ఆమెగదిలోకి ప్రవేశించేసమయానికే ఆమె నెత్తురు మడుగులో పడివుంటుంది. మార్గరెటా రక్తసిక్తమైన కత్తిపట్పుకొని అతనిపైకి దూకుతుంది. హెన్రీ ఆమె చేయిపట్టుకొని ఆపుతాడు. ఇద్దరూ ఒకరిముఖంలోకి ఒకరు చూసుకొని "మీతండ్రి లార్డ్ డడ్లినా",అని ఆశ్చర్యపోతూ ఒకేసారి అంటారు. పకిత అతనిలో మార్గరెటా పోలికలు చూసి ఆశ్చర్యం గా అన్నమాటని తెలిసినా ఇపుడేంచేయగలడు?
బాల్జాక్ 19వ శతాబ్దంలో జీవించిన మహారచయితలలో ఒకరు. దాదాపు 100 రచనలు చేశారు. కథలు, నాటకాలు, నవలికలు, వ్యాసాలు రచించారు. ఫ్రెంచి సమాజ జీవితాన్ని సమగ్రంగా చిత్రించాలని వారు ఆశయంగా పెట్టుకున్నారు!
నవలలు, కథానికలు పుంఖానుపుంఖంగా రాశారు. నిత్యం పన్నెండు గంటలపైగా రచనావ్యాసంగం లో ముణిగి పోయి, ఆరోగ్యం కోల్పోయి ఏభై ఏళ్ళకే మరణించారు. ఆర్ధికసమస్యలు, చేపట్టిన ఏ వ్యాపారం లాభసాటిగా నడవకపోవడం, ఒక స్త్రీని ఇరవై ఏళ్ళు ప్రేమించి పరిణయమాడిన అయిదు నెలలలోపే తాను చనిపోవడం ఆయన జీవితంలో దురదృష్టం. బాల్జాక్ యూరోపియన్ సాహిత్యంలో వాస్తవిక వాదాన్ని ప్రవేశపెట్టారు. పేరిస్ నగరం అన్ని పార్శ్వాలను కాచి వడపోశారు.
తాజ్ మహల్ అనే ఒక అద్భుతమైన సమాధి. భారతదేశంలోని ఆగ్రా నగరంలో ఉంది, ఇది మొఘల్ చక్రవర్తి షాజహాన్ తన ప్రియమైన భార్య ముంతాజ్ మహల్ జ్ఞాపకార్ధంగా నిర్మించాడు. ఈ సమాధి యునెస్కో ప్రపంచ వారసత్వ ప్రదేశంగా, ప్రపంచంలోని కొత్త ఏడు అద్భుతాలుగా జాబితా చేయబడినది. తాజ్ మహల్ భారతదేశంలోని మొఘల్ నిర్మాణానికి ఉత్తమ ఉదాహరణ.
మెల్లీ సోలింగర్ : స్విట్జర్లాండులో జన్మించిన సామాజిక ఉద్యమ కర్త ,ఈవిడ యూరప్ లో ను అక్కడ మహిళల ఓటుహక్కు ఉద్యమంలోనూ, కార్మికోద్యమాల్లోనూ ఉత్సాహంగా పాల్గొన్నారు. ఆపై, 1929లో భారత దేశం వచ్చాక జాతీయోద్యమంలో పాలుపంచుకున్నారు
ఈ రెండు పోలియో టీకాల అభివృద్ధి మొట్టమొదటి ఆధునిక సామూహిక టీకాలకు దారితీసింది. యునైటెడ్ స్టేట్స్ లో చిట్టచివరి పారలైటిక్ పోలియోమైఎలిటిస్ కేసు 1979లో నమోదైంది. 1994 నాటికి ఈ వ్యాధి అమెరికా ఖండంలో పూర్తిగా నిర్మూలించబడింది. 2000 నాటికి చైనా, ఆస్ట్రేలియాతోపాటుగా 36 పాశ్చాత్య పసిఫిక్ దేశాలలో పోలియో నిర్మూలించబడినట్లు అధికారికంగా ప్రకటించబడింది. పోలియో నుంచి బయటపడినట్లు ఐరోపా 2002లో ప్రకటించింది. ప్రస్తుతం నైజీరియా, పాకిస్తాన్, ఆప్ఘనిస్తాన్ వంటి నాలుగు దేశాలలో మాత్రమే పోలియో సాంక్రమిక వ్యాధిగా కొనసాగుతోంది. పోలియో వైరస్ వ్యాప్తి ప్రపంచంలో చాలావరకు అరికట్టబడినప్పటికీ, పోలియోవైరస్ డోస్ సరఫరా మాత్రం కొనసాగుతూనేవుంది.
పోలియో టీకా, చిన్నారుల్లో వచ్చే పోలియో వ్యాధి నివారణకు ఉపయోగించే టీకా. ఇది క్రియారహిత ఇంజెక్షన్ గా, నోటి టీకా గా రెండు రకాలుగా ఉపయోగించబడుతుంది. పిల్లలకి వచ్చే పోలియో వ్యాధికి పూర్తిగా టీకాలు వేయాలని ప్రపంచ ఆరోగ్య సంస్థ సిఫార్సు చేసింది. ఈ రెండు టీకాలు ప్రపంచంలోని చాలా ప్రాంతాలలోని పోలియో వ్యాధిని పూర్తిగా నిర్మూలించాయి. ప్రతి సంవత్సరం సేకరించిన నివేదిక ప్రకారం ప్రకారం 1988లో 350,000 గా ఉన్న పోలియో కేసుల సంఖ్య నుండి 2018లో 33కి తగ్గింది.
బలహీనపడ్డ లేదా మృత వ్యాధికారక బ్యాక్టీరియాను వ్యక్తి శరీరంలోకి ప్రవేశపెడతారు. చాలా సందర్భాల్లో ఇంజెక్షన్ ద్వారా ఈ పనిచేస్తారు. శరీరంలోని తెల్లరక్తకణాలు ప్రేరేపితమై, వ్యాధిపై పోరాడేందుకు యాంటీబాడీలను ఉత్పత్తి చేస్తాయి. సదరు వ్యక్తికి తర్వాత వ్యాధి వస్తే, సంబంధిత కణాలను యాంటీబాడీలు నిర్వీర్యం చేస్తాయి.
2022 ఫిబ్రవరి 27 నుంచి మూడు రోజుల పాటు అప్పుడే పుట్టిన చిన్నారుల నుంచి ఐదేళ్ల లోపు వారికి దేశవ్యాప్తంగా పోలియో చుక్కలు వేసేందుకు కార్యాచరణ రూపొందించారు. పోలియో చుక్కలు అందించే కేంద్రాల్లో తప్పనిసరిగా కొవిడ్‌ నిబంధనలు పాటించేలా ఆరోగ్య కార్యకర్తలు చర్యలు తీసుకోనున్నారు.
భారతదేశంలో పోలియోను నిర్మూలించే లక్ష్యంతో భారత ప్రభుత్వం 1995లో దేశవ్యాప్తంగా పల్స్ పోలియో కార్యక్రమాన్ని ప్రారంభించింది. 1.5 లక్షల మంది సూపర్ వైజర్ల ఆధ్వర్యంలో 24 లక్షల మంది వైద్య వాలంటీర్లు పాల్గొని మొదటిసారిగా ఓరల్ పోలియో వ్యాక్సిన్ అందించారు.
క్రియారహితం చేసిన పోలియో వ్యాక్సిన్లు చాలా సురక్షితం అని చెప్పవచ్చు. పోలియో ఇంజెక్షన్ చేసిన ప్రదేశంలో చర్మం ఎరుపు రంగులోకి మారవచ్చు, నొప్పి కలిగించవచ్చు. గర్భధారణ సమయంలో, హెచ్ఐవి/ఎయిడ్స్ ఉన్నవారికి కూడా ఇవి సురక్షితమని వైద్యులు సూచించారు.
తొలిసారిగా 1985లో ప్రపంచ వ్యాధి నిరోధక శక్తి కార్యక్రమంలో మొదటిసారిగా ఓరల్ పోలియో వ్యాక్సిన్ భారతదేశంలో ప్రారంభించారు.
భారతదేశపు ఉత్తర, తూర్పు సరిహద్దుల వెంట చైనా చేపట్టిన రోడ్డు, రైల్వే నిర్మాణ పనుల నేపథ్యంలో, యుద్ధ సమయంలో చైనా సరిహద్దులో సైనికులను చురుగ్గా తరలించేందుకు గాను రోడ్ల అవసరాన్ని అధ్యయనం చేయడానికి భారతదేశం 1997 లో చైనా స్టడీ గ్రూప్ ను ఏర్పాటు చేసింది. అధ్యయనం ముగింపులో, ఇండో-చైనా సరిహద్దులో అభివృద్ధి చేయాల్సిన ఇండియా-చైనా బోర్డర్ రోడ్లు అని పిలువబడే 73 రోడ్ల నెట్‌వర్క్‌ను సిఎస్‌జి గుర్తించింది. రక్షణ మంత్రిత్వ శాఖ పరిధిలోని బోర్డర్ రోడ్స్ ఆర్గనైజేషన్ చేత ఈ రోడ్లను నిర్మించేందుకు 1999 లో క్యాబినెట్ కమిటీ ఆఫ్ సెక్యూరిటీ ఆమోదం తెలిపింది. ఈ ప్రాజెక్టును 2006 నాటికి పూర్తి చేయాల్సి ఉంది. కాని ఆ గడువును 2012 కు పొడిగించారు. రక్షణ వ్యవహారాలపై పార్లమెంటరీ స్టాండింగ్ కమిటీ, 2018 లో వ్యూహాత్మక రహదారి కనెక్టివిటీని సమీక్షించింది. సరిహద్దు రహదారుల నిర్మాణం నెమ్మదిగా జరగడానికి సంబంధించి, బోర్డర్ రోడ్ల సంస్థ కమిటీకి ఇలా చెప్పింది:
భారత చైనా సరిహద్దు రోడ్లు భారత ప్రభుత్వం చేపట్టిన ప్రాజెక్టు. చైనా-భారతీయ సరిహద్దులో "వ్యూహాత్మక రహదారులను" నిర్మించి, మౌలిక సదుపాయాలను అభివృద్ధి చేయడమే ఈ ప్రాజెక్టు లక్ష్యం. ఐసిబిఆర్ లో అనేక సంస్థలు భాగంగా ఉన్నాయి. వీటిలో ఐసిబిఆర్ రహదారి నిర్మాణ పనులలో ఎక్కువ భాగం బోర్డర్ రోడ్స్ ఆర్గనైజేషన్ చేపట్టింది. , , సెంట్రల్ పబ్లిక్ వర్క్స్ డిపార్ట్మెంట్ , నేషనల్ ప్రాజెక్ట్స్ కన్స్ట్రక్షన్ కార్పొరేషన్ , సంబంధిత రాష్ట్రాల లు, తదితరులు కూడా మిగిలిన భాగాన్ని చేపట్టాయి. టిబెట్ స్వాధికార ప్రాంతంలో ఐదు ఎయిర్‌బేస్‌లు, విస్తృతమైన రైలుమార్గ నెట్‌వర్కు 58,000 కిలోమీటర్ల కంటే ఎక్కువ రోడ్ల నెట్‌వర్కు‌లతో మౌలిక సదుపాయాలను గణనీయంగా మెరుగుపరచుకున్న చైనా, భారతదేశాన్ని భౌగోళిక-వ్యూహాత్మక ఒత్తిడికి గురిచేయడానికి "నెమ్మదిగానే అయినప్పటికీ, స్థిరమైన కార్టోగ్రాఫిక్ దూకుడు" ను ఆశ్రయిస్తోంది.
మొత్తం 30,118 కిలోమీటర్ల పొడవు గల 852 రోడ్ల అవసరాన్ని రక్షణ మంత్రిత్వ శాఖ కి సమర్పించింది. వీటిలో, సరిహద్దు రహదారులను లాంగ్ టర్మ్ రోల్ ఆన్ వర్క్స్ ప్లాన్ కింద వర్గీకరించారు; అంటే 73 ఐసిబిఆర్‌లతో సహా 22803 కిలోమీటర్ల విస్తీర్ణంలో 530 రోడ్లు. 73 ఐసిబిఆర్‌లలో 61 రోడ్ల బాధ్యత బిఆర్‌ఓ కు అప్పగించగా, మిగిలినవి నేషనల్ బిల్డింగ్స్ కన్స్ట్రక్షన్ కార్పొరేషన్ , సెంట్రల్ పబ్లిక్ వర్క్స్ డిపార్ట్‌మెంట్ , నేషనల్ ప్రాజెక్ట్స్ కన్స్ట్రక్షన్ కార్పొరేషన్ , రాష్ట్ర ప్రజా పనుల విభాగాలకు అప్పగించారు. జమ్మూ కాశ్మీర్, లడఖ్, హిమాచల్ ప్రదేశ్, ఉత్తరాఖండ్, సిక్కిం, అరుణాచల్ ప్రదేశ్లలో ఐసిబిఆర్ లు ఉన్నాయి. అరుణాచల్ ప్రదేశ్‌లో అత్యధికంగా 27 ఐసిబిఆర్‌లు ఉన్నాయి.
దౌలత్ బేగ్ ఓల్డి ఏఎల్‌జి ట్రాన్స్-కారకోరం ట్రాక్ట్ , అక్సాయ్ చిన్, సియాచిన్ వివాదాస్పద ప్రాంతాలకు సేవలు అందిస్తుంది.
న్యోమా ఏఎల్‌జి చుమర్ నార్త్, చుమర్ సౌత్ అనే రెండు విడివిడిగా - కాని దగ్గరగా - ఉన్న వివాదాస్పద జంట ప్రాంతాలకు సేవలు అందిస్తుంది.
పాడుమ్ ఏఎల్‌జి లడఖ్ లోని వాస్తవాధీన రేఖ , కాశ్మీర్ లోని నియంత్రణ రేఖ లకు రెండవ వరుస రక్షణ సేవలు అందిస్తుంది.
సిమ్లా విమానాశ్రయం, సైనిక ఉపయోగం కోసం సివిల్ ఎయిర్‌పోర్ట్ అందుబాటులో ఉంది. ఇది కౌరిక్, తాషిగాంగ్-శ్హిప్కి లా, నెలాంగ్-పూలం సుమ్దా ప్రాంతానికి సేవ చేస్తుంది.
కులు-మనాలి విమానాశ్రయం, సైనిక ఉపయోగం కోసం ఈ పౌర విమానాశ్రయం అందుబాటులో ఉంది. కౌరిక్, తాషిగాంగ్-షిప్కి లా, నెలాంగ్-పూలం సుమ్దా వివాదాస్పద ప్రాంతానికి సేవలు అందిస్తుంది.
కిబ్బర్ - రాంగ్రిక్, సర్వే చేసారు గానీ, 2020 జూలై నాటికి పనిలో పురోగతి ఏమీ లేదు. చుమార్, కౌరిక్, తాషిగాంగ్-షిప్కి లా వివాదాస్పద ప్రాంతానికి అత్యంత దగ్గరగా ఉన్న ఏఎల్‌జి ఇది.
అండమాన్, నికోబార్ కమాండ్, భారతదేశపు ప్రత్యేక ఆర్థిక జోన్‌ను, భారతదేశ సరిహద్దులనూ రక్షించడంలో ముఖ్యమైన పాత్ర పోషిస్తుంది. అందువల్ల వివిధ సైనిక, ఇతర మౌలిక సదుపాయాల సామర్ధ్యాల నవీకరణలు జరుగుతున్నాయి.
భారతదేశం, ఆస్ట్రేలియా, అమెరికా, జపాన్ల భద్రతా చతుర్భుజి ఇండో-పసిఫిక్ భౌగోళిక వ్యూహానికి ముఖ్యమైనది. ముఖ్యంగా దక్షిణ చైనా సముద్రంలో ప్రాదేశిక వివాదాలలో చైనా దూకుడును ఎదుర్కోవడంలోను, బంగాళాఖాతం, మలక్కా జలసంధి, సింగపూర్ జలసంధుల గుండా వెళ్ళే అత్యంత రద్దీగా ఉండే, అత్యంత భారీ షిప్పింగ్ లేన్ల భద్రత కోసం ఇది చాలా ముఖ్యమైనది.
దళాలను వేగంగాను, సులభంగానూ మోహరించడానికి చైనా, పాకిస్తాన్, నేపాల్ సరిహద్దుల సమీపంలో నిర్మించాల్సిన కనీసం 15 కొత్త వ్యూహాత్మక రైలు మార్గాలను భారత రక్షణ మంత్రిత్వ శాఖ గుర్తించింది. చైనా టిబెట్‌లోని షిగాట్సే వరకు లైన్లను నిర్మించింది. దీనిని నేపాల్‌కు, ఆపైన భారతదేశానికీ అనుసంధానించే ప్రణాళికలు ఉన్నాయి. 2013 లో రక్షణ మంత్రిత్వ శాఖ ప్రతిపాదించగా, 2014 లో మొత్తం 14 మార్గాల ప్రారంభ సర్వేలను భారత ప్రభుత్వం ఆమోదించింది. వీటిలో కొన్ని ప్రాజెక్టులు ఈ క్రింది విధంగా ఉన్నాయి:
ఎల్‌ఎసి వద్ద చైనీస్ మిలిటరీ లోని అన్ని విభాగాలన్నిటికీ కలిపి ఒక సమీకృత వెస్ట్రన్ థియేటర్ కమాండ్‌ ఉంది. భారత సాయుధ దళాలు ఎల్‌ఎసిని 3 రంగాలుగా విభజించాయి - లడఖ్‌, చైనా ఆక్రమణలో ఉన్న అక్సాయ్ చిన్‌లు కలిపి పశ్చిమ రంగం, హిమాచల్ ప్రదేశ్, ఉత్తరాఖండ్ రాష్ట్రాలతో మధ్య రంగం, సిక్కిం, అరుణాచల్ ప్రదేశ్ రాష్ట్రాలు తూర్పు రంగం. అదేవిధంగా, ఎల్‌ఎసిని కవర్ చేయడానికి భారత ఎయిర్‌ఫోర్స్‌లో ప్రయాగరాజ్ వద్ద వెస్ట్రన్ ఎయిర్ కమాండ్, ఢిల్లీ ఆధారిత సెంట్రల్ ఎయిర్ కమాండ్, షిల్లాంగ్ ఆధారిత ఈస్టర్న్ ఎయిర్ కమాండ్ ఉన్నాయి.
చిన్యాలిసౌర్ విమానాశ్రయం: ఈ ఏఎల్‌జి వివాదాస్పద బారా హోతి, నెలాంగ్-పూలం సుమ్దా రంగానికి సేవలు అందిస్తుంది. ఐటిబిపికి బారా హోతి సెక్టార్, మనా కనుమ ప్రాంతం లో 42 సరిహద్దు అవుట్‌పోస్టులు ఉన్నాయి.
వాతావరణం, భౌగోళికం, భూసేకరణ, ప్రకృతి వైపరీత్యాలు వంటి కారణాలు కూడా ఆలస్యానికి కారణమయ్యాయి. 2013 లో యునైటెడ్ ప్రోగ్రెసివ్ అలయన్స్ ప్రభుత్వం నిర్మాణాన్ని వేగవంతం చేయడానికి అనేక పరిపాలనా నిర్ణయాలు తీసుకుంది. 2017 డోక్లాం ప్రతిష్టంభన, చైనా సరిహద్దు వెంబడి మౌలిక సదుపాయాల కల్పనపై మోడీ ప్రభుత్వానికి మేల్కొలుపు.
2 వ దశలో సరిహద్దు వెంట 32 రహదారులను నిర్మించాలని లక్ష్యంగా పెట్టుకున్నారు. 2020 జూన్‌లో, భారత చైనా ప్రతిష్ఠంభన మధ్య, రహదారుల నిర్మాణాన్ని వేగవంతం చేయాలని ప్రభుత్వం అన్ని సంస్థలను కోరింది. నిర్మాణాన్ని వేగవంతం చేయడానికి అదనపు కార్మికులను కూడా ఈ ప్రాంతాలకు పంపారు.
శంకర్ తన బాల్యం నుండే కళ పట్ల మక్కువ పెంచుకున్నాడు. తన చరిత్ర పరీక్షలలో అతను చారిత్రక పాత్రల చిత్రాలను గీసేవాడు. అతని కుటుంబం అతని అభిరుచికి అవసరమైన ఖర్చులను భరించలేకపోయింది. నాగిరెడ్డి కూడా చదువుకుంటున్న కుతియాల్ పేట్ ఉన్నత పాఠశాలలో డ్రాయింగ్ ఉపాద్యాయుడు అతనిలోని ప్రతిభను గుర్తించాడు. ఆదివారాలలో అతని వద్దకు వచ్చేటట్లు చేసాడు. అక్కడ శంకర్ ఇతర విద్యార్థులు గీచిన చిత్రాలను సదిదిద్దడంద్వారా తన డ్రాయింగ్ ఉపాధ్యాయునికి సహాయం చేస్తూ అందుకు బదులుగా చిత్రలేఖనానికి ఆవసరమైన సామాగ్రి అయిన డ్రాయింగ్ పుస్తకాలు, పెన్సిల్స్, ఎరేజర్లను సంపాదించాడు. ఆ ఉపాద్యాయుడు తనకు బి.ఎ, ఎం.ఏ చేయవద్దని తన ఆసక్తిని తగినట్లు ఆర్ట్స్ స్కూలులో చేరాలని సలహా యిచ్చాడు.
స్కూల్ ఆఫ్ ఆర్ట్స్‌లో ఐదేళ్ల కోర్సులో ప్రవేశం పొందడం అంటే ఉపాధ్యాయులు ఇచ్చే నియోజనాన్ని మూడువారాల పాటు చేసి వారిని సంతృప్తి పరచడం. ఒక నియోజనంలో అతను తన పెయింటింగ్ బ్రష్ సహకరించడం లేదని గమనించాడు. తన మొండి బ్రష్ తో కాగితంపై గీచిన చిత్రం ప్రభావం అక్కడి ప్రిన్సిపాల్ డి.పి.రాయ్ చౌదరిని ఆశ్చర్య చకితుణ్ణి చేసింది. "పెన్ అండ్ నైఫ్" చిత్రలేఖనాని ఎక్కడ నేర్చుకున్నావని అతను అడిగాడు. శంకర్ మౌనంగా ఉన్నాడు. అప్పుడు అతను శంకర్ ను రెండవ సంవత్సరంలో ప్రవేశం కల్పించాడు.
చందమామ పత్రికలో పనిచేసేటప్పుడు చిత్రా, శంకర్ లు ప్రత్యర్థులుగా వృత్తిజీవితం ప్రారంభించినా 1978లో చిత్రా మరణించే వరకు మంచి స్నేహితులుగా ఉన్నారు. నాగిరెడ్డి ఒక సందర్భంలో " చిత్రా, నాగిరెడ్డి చందమామ పత్రికకు రెండు ఎద్దులు. రెండూ లేకుండా ఎద్దుల బండి గ్రామానికి చేరుకోలేదు" అని అన్నాడని శంకర్ హిందూ పత్రికతో తన అనుభవాన్ని గుర్తుచేసుకున్నాడు. అతనితో పని చేసిన మరో ఇద్దరు సమకాలీనులు రాజి, వడ్డాది పాపయ్యలు.
కరతొలువు చంద్రశేఖరన్ శివశంకరన్ "శంకర్" గా సుపరిచితుడైన చిత్రకారుడు. అతను తెలుగులో బాలల పత్రిక చందమామ లో చిత్రకారునిగా "విక్రం, భేతాళ" కథలలో చిత్రాలు వేయడం ద్వారా గుర్తించబడ్డాడు. అతని చిత్రాలలో "శంకర్" అనే సంతకం ఉంటుంది. చందమామ పత్రికను రూపొందించిన వ్యక్తులలో ఇతను ఒకడు. చందమామలో మొట్టమొదట పనిచేసిన చిత్రకారులైన వడ్డాది పాపయ్య, తోడా వీరరాఘవన్ లతో పాటు ఇతను పనిచేసాడు.
శంకర్ తన భార్యతో విరుగంబక్కంలో నివసిస్తున్నాడు. తని ఇద్దరు కుమారులు, ఒక కుమార్తె చెన్నైలో నివసిస్తున్నారు; మరో ఇద్దరు కుమారులు విదేశాలలో నివసిస్తున్నారు - ఒకరు కెనడాలో, మరొకరు మలేషియాలో.